Sitiyasyon an ann Ayiti Dapre Kèk Diyitè Peyi a K ap Vizite Lèzetazini 
Diyitè yo (Sentè Jn. Marie Jr. Salomon, Depite Abel Descollines, Sibstiti Gouvènman Farah Cadet, Avoka Siméon Valet ak jounalis Samuel Cadet) te vizite Lavwadlamerik pandan pasaj yo nan Washington, D.C..
WASHINGTON, DC — Nan fen jounen vandredi 19 oktòb 2018 la, Sèvis Kreyòl Lavwadlamerik la te gen plezi resevwa nan biwo li ak estidyo li yon delegasyon ki sòti nan Peyi d Ayiti e k ap vizite Lèzetazini nan kad yon pwogram "Echanj Vizitè" sou patwonaj Depatman Deta ameriken an. Delegasyon an gen ladan n: M. Jean Marie Junior Salomon, Vis Prezidan Sena Repiblik d Ayiti a; M. Abel Descollines, manm Chanm Depite Repiblik d Ayiti; Mm. Farah Cadet, Sibstiti Gouvènman prè Kou Dapèl Pòtoprens la, enspektè Konsèy Siperyè Pouvwa Jidsyè a ann Ayiti; M. Siméon Valet, Avoka, Prezidan Komite Afè Jidisyè Legliz Nazareyen d Ayiti; M. Samuel Cadet, jounalis Radyo Boukman nan Site Solèy, Pòtoprens, Ayiti. Nan yon entèvyou vizitè yo bay Jean-Piere Leroy e ki pase an dirèk sou Facebook (Facebook Live), yo te devlope, antwòt, tèm sa yo: -Koripsyon nan administrasyon piblik la ann Ayiti; -Responsablite gouvènman Moise-Céant nan pousuit ankèt sou itilizasyon "Kòb PetroCaribe a; -Obtak sistèm jidisyè a -sitou Kou Siperyè dè Kont- ap konfwonte nan kad ankèt sou dosye "Kòb PetroCaribe a"; -Evantyalite yon repetisyon evennman 17 oktòm yo nan dat 18 novanm pwochen an e kisa gouvènman an ta dwe fè pou li evite sa; -Respondablite 3 pouvwa yo nan rechèch limyè sou itilizasyon "Kòb PetroCaribe a." Pou w suiv tout entèvyou a, ale sou: www.facebook.com/pg/VOA.KREYOL.